CARTEA VIE A PROFESIEI
2022-11-08 10:00 - 2022-11-09 12:00 (Europe/Helsinki) | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană “Panait Istrati” Brăila dorește să ofere elevilor brăileni din clasele a XI-a și a XII-a o nouă viziune asupra profesiilor pentru care vor opta după terminarea studiilor, de aceea organizează în perioada 8 – 9 noiembrie 2022 Proiectul CARTEA VIE A PROFESIEI, ediția a IV-a.
Vor fi prezenți peste 20 de specialiști care practică meserii precum: polițist, militar, medic, asistent, avocat, profesor, specialist IT, psiholog, farmacist, actor/regizor, pompier, jurnalist etc.
Proiectul își propune să aducă față în față, în cadrul a două sesiuni – marți, 08.11.2022, în intervalul orar 10.00 – 12.00 și miercuri, 9.11.2022, în intervalul 12.00 – 14.00 oameni aflați în câmpul muncii și elevi de liceu, totul sub forma unei activități non-formale prin care tinerii sunt ajutați să se orienteze către o profesie.
Beneficii pentru participanți:
• Descoperirea secretelor profesiei;
• Discuții față în față cu specialiști din domenii diverse;
• Răspunsuri la întrebările legate de necunoscutul profesiei;
• Identificarea studiilor și a pașilor necesari pentru abordarea unei anumite profesii în viitor;
• Orientarea în carieră.
PERSOANE DE CONTACT responsabile de eveniment: Roxana Neagu – corector, tel. 0766653978; Laura Caplea – bibliotecar, tel. 0765240145; Leonard Neculae – redactor, tel. 0745235792.

Vă amintim că la ultima ediție a proiectului (2019) au participat aproximativ 700 de persoane: elevi, profesori și lectori – „cărți vii”.

„Nu există nicio scuză împotriva violenței” - expoziție de carte
2022-11-25 08:00 - 17:00
Ziua de 25 noiembrie a fost stabilită de către Adunarea Generală a ONU ca fiind Ziua Internațională pentru Eliminarea Violenței asupra Femeilor și este marcată în toată lumea prin manifestări și acte de condamnare a diferitelor forme de violență asupra femeilor.
Data a fost aleasă pentru a comemora asasinarea violentă a trei dintre surorile Mirabal, care au fost ucise în Republica Dominicană în 25 noiembrie 1960, în timpul dictaturii lui Trujillo.
Violența împotriva femeilor include toate actele de violență pe criterii de gen, care cauzează sau sunt susceptibile de a cauza prejudicii sau suferințe fizice, sexuale, psihologice sau economice. Este una dintre cele mai răspândite, persistente și devastatoare încălcări ale drepturilor omului din lumea noastră, care astăzi rămâne în mare parte neraportată din cauza impunității, tăcerii, stigmatizării și rușinii din jurul acesteia. Violența împotriva femeilor continuă să fie un obstacol în calea realizării egalității, dezvoltării, păcii, precum și pentru îndeplinirea drepturilor omului ale femeilor și fetelor.
Tema de anul acesta este „UNITATE! Activism pentru a pune capăt violenței împotriva femeilor și fetelor” (UNITE! Activism to End Violence against Women & Girls).
Ziua internațională pentru eliminarea violenței împotriva femeilor va marca lansarea campaniei UNITE (25 noiembrie – 10 decembrie) — o inițiativă de 16 zile de activism care se încheie în ziua care comemorează Ziua Internațională a Drepturilor Omului (10 decembrie).
Această campanie își propune să prevină și să elimine violența împotriva femeilor și fetelor din întreaga lume, făcând apel la acțiuni globale pentru creșterea gradului de conștientizare, crearea oportunităților de discuție asupra provocărilor și soluțiilor.
Biblioteca Județeană „Panait Istrati” Brăila marchează acest eveniment prin organizarea unei expoziții documentare intitulate „Nu există nicio scuză împotriva violenței”, ce reunește volume din colecțiile bibliotecii disponibile pentru împrumut. Expoziția poate fi vizitată la parterul Secției Împrumut pentru Adulți în perioada 25 noiembrie – 5 decembrie.
Silvia Iacob, bibliotecar

Dublă lansare de carte: "Cuvântul pierdut" și "Levitații și căderi"
2022-11-28 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană Brăila organizează luni, 28 noiembrie, ora 17.00, lansarea volumelor „Cuvântul pierdut” de Dan Moldoveanu și „Levitații și căderi” de Virgil Andronescu. Cărțile au apărut la Editura InfoEst din Siliștea-Brăila.
Moderează: Mihai Vintilă, poet și redactor-șef al Revistei „Litera 13”
Prezintă: Viorel Coman, critic literar și Hugo Mărăcineanu, artist plastic.
Daniela Antonescu, actriță la Teatrul de Păpuși „Cărăbuș”din Brăila, va recita poezie din volumul „Levitații și căderi”.
Vă așteptăm la Sala „Fănuș Neagu”, et. 3, la sediul Bibliotecii din Piața Poligon nr. 4!

Noutăți editoriale în anul 2022
2022-12-05 08:00 - 17:00
Ca în fiecare an la început de decembrie, Biblioteca Județeană Panait Istrati Brăila găzduiește expoziția documentară intitulată Noutăți editoriale în anul 2022, care aduce în atenția publicului cele mai recente volume apărute anul acesta și intrate în colecțiile bibliotecii, atât carte de specialitate din diverse domenii, precum și beletristică, disponibile pentru împrumut. Expoziția este organizată de bibliotecar Doina Lalu la parterul Secției Împrumut pentru Adulți în perioada 5-20 decembrie a.c.
Vă așteptăm cu drag!

Bărărăgan: poeme lipsă
2022-12-15 16:30 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană „Panait Istrati” Brăila vă invită joi, 15 decembrie 2022, începând cu ora 16.30, la o nouă lansare de carte – „Bărărăgan: poeme lipsă” semnată de Marian Valeriu Găureanu.
Prezintă dr. Viorel Coman, scriitor, dr. Valentin Popa, scriitor, precum și maestrul Hugo Mărăcineanu, artist plastic.
Scriitorul Marian Valeriu Găureanu își desfășoară activitatea la Muzeul Brăilei „Carol I”. Despre volumul care urmează să fie prezentat în fața brăilenilor, Viorel Coman notează în prefață: „Lipseau literaturii Bărăganului aceste poeme aspre, de dragoste și moarte, care contrazic sau ignoră cele mai multe din prejudecățile care s-au fixat în conștiința cititorului, în ultimul veac și jumătate, despre acest spațiu literar, de la pastelul „Bărăganul” (1870) de Vasile Alecsandri, până astăzi. Titlul volumului sugerează pe de o parte, o bună cunoaștere a literaturii dunărene și pe de altă parte, conștiința că prin aceste poeme un cerc se închide și puzzle-ul poate fi considerat complet.”
Vă așteptăm la sala „Fănuș Neagu”, etajul 3!

Sărbătorile de iarnă la români
2022-12-21 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În perioada 21 decembrie 2022 –12 ianuarie 2023, Biblioteca Județeană „Panait Istrati” Brăila organizează o expoziție documentară intitulată „Sărbătorile de iarnă la români” ce conține documente aflate în colecțiile sale și care sunt disponibile pentru împrumut.
Sărbătorile de iarnă la români încep odată cu Postul Crăciunului (15 noiembrie) și țin până la Sfântul Ioan (7 ianuarie). Este o perioadă bogată în obiceiuri, care diferă de la o zi la alta, având în centru marile sărbători creștine din această perioadă. În acest interval se succed cele mai frumoase tradiții, obiceiuri și datini populare venite din perioada precreștină precum și ritualuri și sărbători religioase creștine. Aceste sărbători aduc în viața noastră bucurie, veselie, trăiri spirituale speciale generate de semnificația evenimentelor pe care le parcurgem: Sfântul Andrei (30 noiembrie), Sfântul Nicolae (6 decembrie), Sfântul Spiridon (12 decembrie), Crăciunul/Sărbătoarea Nașterii Mântuitorului nostru Iisus Hristos (25 decembrie), Sfântul Ștefan (27 decembrie), Anul Nou – Sfântul Vasile (1 ianuarie), Boboteaza/Botezul Domnului (6 ianuarie), Sfântul Ioan Botezătorul (7 ianuarie). Caracteristice acestei perioade, în comunitatea românească sunt pregătirile pentru marea sărbătoare a Crăciunului.
Crăciunul este ziua în care s-a născut Iisus Hristos și este o sărbatoare aparte. În ajunul Crăciunului există obiceiul de a merge cu colindul. Colindele sunt cântece tradiționale formate din urări de bine și belșug pentru toți cei ce le ascultă. Colinde precum “O ce veste minunată”, “Domn, domn să-nălțăm” sunt cunoscute de noi toți. Colindele sunt o parte importantă a spiritului Crăciunului. Grupuri de copii, fete şi băieţi, merg din casă în casă să colinde, toată ziua de Ajun. Se spune că e bine să primeşti colindători, pentru că urarea lor aduce noroc, iar dacă nu primeşti colindul vei fi urmărit de ghinion. După ce colindătorii termină de cântat, gazda îi invită în casă şi le oferă mere, nuci, dulciuri şi colaci. Nucul simbolizează belşugul şi longevitatea, iar merele semnifică bunăstare şi bogăţie. Există încă zone și persoane din România care respectă cu strictețe toate tradițiile și obiceiurile autohtone iar fiecare zonă are datinile sale.
Expoziție realizată de Florentina Petcu, bibliotecar.

Constantin Boer Dondoș- in memoriam
2022-12-21 13:00 - 14:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vă invităm miercuri, 21 decembrie, ora 13.00, la Centrul Multicultural „Dunărea” din cadrul Bibliotecii Județene Brăila, unde va avea loc premierea câștigătorilor Concursului Județean de creație plastică „Constantin Boer Dondoș”- in memoriam și vernisajul expoziției care conține lucrările realizate de participanții la concurs.

Este un omagiu adus marelui artist, care a plecat dintre noi în ziua de Crăciun din anul 2013. La concurs au participat 83 de elevi și preșcolari de la școlile și grădinițele din municipiul și județul Brăila, iar tema concursului a fost Spiritul Crăciunului.

Juriul format din profesorii Marilena Ioanid și Hugo Mărăcineanu, membri ai Uniunii Artiștilor Plastici din România, a acordat numeroase premii pentru secțiunile grafică, pictură și modelaj.

Coordonatori: profesorii Elisabeta Volcu, Lucian Constantin, Seciu Simona, Dorina Damian, Viorica Ioniță, Mădălina Done Calomeiț, Mihaela Dincă si cadrele didactice auxiliare Florentina Dumitrescu, Frusina Georgescu.

Lucrările premiate vor fi expuse până în luna martie, într-o expoziție itinerantă la școlile de unde provin elevii premiați cu premiul I.

Ioan Munteanu – lansare de carte și aniversare la 80 de ani
2023-01-11 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană „Panait Istrati” Brăila vă invită miercuri, 11 ianuarie 2023, începând cu ora 17.00, la lansarea cărții „Brăila prin veacuri și în zilele noastre”, semnată de profesorul Ioan Munteanu.
Cartea, apărută la Editura „Proilavia” (Brăila, 2022), conține o trecere în revistă a etapelor istorice, sociale și economice ale urbei, tratate anterior și în alte lucrări ale autorului. Cititorii vor găsi informații despre Brăila ca mare centru piscicol, comerțul de cereale, trecerea prin cele două războaie mondiale, sovietizarea, industrializarea, orașul în zilele noastre, structuri urbane, demografie și alte detalii pe care orice brăilean și-ar dori să le cunoască.
Prezintă:
prof. dr. Ștefan Aftodor
prof. dr. Viorel Mortu
prof. Octavian Osanu
prof. Constantin Toader
prof. Vasile Ioan Zbarcea
Moderează: Dragoș Adrian Neagu, directorul Bibliotecii.
Publicul se va putea delecta cu câteva momente muzicale susținute de elevii Școlii Populare de Arte „Vespasian Lungu”.
Evenimentul are o dublă semnificație: lansarea de carte și omagierea profesorului și scriitorului Ioan Munteanu la împlinirea vârstei de 80 de ani. Cetățean de Onoare al orașului Brăila și posesor al multor diplome și distincții, Ioan Munteanu este sărbătorit pentru îndelunga activitate profesională dedicată învățământului și promovării istoriei și culturii locale.
Vă așteptăm la Sala de Lectură, et. 1, la sediul Bibliotecii din Piața Poligon, nr. 4.

Ziua Culturii Naționale
2023-01-13 08:00 - 17:00
15 ianuarie este o zi cu dublă semnificație pentru cultura română. Ea marchează Ziua Culturii Naționale și împlinirea a 173 de ani de la nașterea poetului național al românilor, prozatorul, dramaturgul, ziaristul și gânditorul Mihai Eminescu (15 ianuarie 1850 – 15 iunie 1889).

Motivul pentru care a fost aleasă ziua lui Mihai Eminescu drept Zi a Culturii Naţionale ar putea fi acela că Eminescu este ”Luceafărul” poeziei noastre, poetul “nepereche” al neamului românesc, iar personalitatea lui marcantă – nu doar în literatură, ci şi în jurnalism ori în filosofie i-a impresionat atât pe contemporanii săi, cât şi pe cei din generaţiile următoare. Așa cum afirma Mircea Eliade ,,Dacă poporul român dispare de pe faţa pământului şi rămâne o carte a lui Eminescu, lumea va şti cine au fost românii”.

Pentru a marca acest eveniment, în perioada 13-27 ianuarie 2023, la parterul Secției Împrumut pentru Aduți din cadrul Bibliotecii a fost organizată expoziția documentară intitulată ”Ziua Culturii Naționale.”
Expoziția este structurată pe trei secțiuni tematice și reunește documente aflate în colecțiile Secției Împrumut pentru Adulți. Prima secțiune cuprinde documente referitoare la viața culturală românească, istoria culturii naționale și personalități ale culturii române. A doua secțiune reunește documente despre viața și opera lui Mihai Eminescu, iar cea de-a treia referințe critice, surse de inspirație și simboluri ale operei eminesciene.

Silvia Iacob, bibliotecar

Arta de a fi părinte
2023-01-19 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Începând cu 19 ianuarie 2023 la Biblioteca Județeană Panait Istrati Brăila se va organiza workshop-ul gratuit ARTA DE A FI PĂRINTE, la care sunt invitați toți cei care doresc să afle informații folositoare despre procesul prin care se poate sprijini dezvoltarea fizică, emoțională și intelectuală a copiilor de la naștere până la maturitate.
Întâlnirile vor avea loc de două ori pe lună și vor fi coordonate de Luminița Filipoiu, psiholog clinician și Adriana Trică, bibliotecar.
Vă amintim că Luminița Filipoiu are o experiență de peste 25 ani în lucrul cu copiii și adulții. Este implicată în numeroase activități sociale organizate în colaborare cu Biserica, cu școlile din mediul rural și liceele brăilene. Începând din 2018 Luminița Filipoiu a organizat la Biblioteca Județeană numeroase workshop-uri sub genericul „De vorbă cu psihologul”, în cadrul cărora a abordat teme de interes pentru publicul larg.

Programul săptămânii 6-11 februarie
2023-02-06 08:00 - 17:00

Jules Verne - scriitorul vizionar
2023-02-08 08:00 - 17:00
Pe data de 8 februarie 2023 se împlinesc 195 de ani de la nașterea scriitorului, iar Biblioteca Județeană “Panait Istrati” Brăila marchează acest eveniment prin organizarea unei expoziții documentare intitulată Jules Verne – scriitorul vizionar. Expoziția cuprinde o mare parte din scrierile lui Jules Verne, precum și câteva dintre referințele critice apărute de-a lungul timpului despre vizionarul autor, cărți care fac parte din colecțiile bibliotecii și sunt disponibile publicului pentru împrumut.
Vă așteptăm cu drag să vizionați expoziția la parterul Secției Împrumut pentru Adulți în perioada 8 – 16 februarie 2023!
Organizator: Doina Lalu, bibliotecar

Şi eu ştiu să scriu
2023-02-10 08:00 - 17:00
Concursul Naţional de Creaţie Literară ,,Şi eu ştiu să scriu” – ediţia a III–aBiblioteca Județeană „Panait Istrati” Brăila și Asociația Culturală Leviathan București,organizează Concursul Naţional de Creaţie Literară „Şi eu ştiu să scriu!”, ediţia a III–a, 2023.Argumente: Descoperirea și sprijinirea copiilor talentați, cu simț estetic și înclinație spre scris.Promovarea tinerelor talente în reviste literare și în presa locală.Stimularea elevilor pentru creația literară, pentru lectură.Scop: Formarea unor aptitudini de exprimare orală și scrisă a copiilor.Obiective: Atragerea copiilor spre scris și lectură.Cultivarea talentului creator și al celui critic în rândul copiilor.Grup țintă: Copii cu vârste între 7–14 ani.Regulament:Copiii pot participa la cele două secţiuni: 7–10 ani, 11–14 ani.Înscrierea participanților se face în perioada 1 februarie–1 martie 2023 cu formularul google dela adresa: https://forms.gle/X66YM5ZP1V2GnS5T7 iar lucrările vor fi trimise pe adresa deemail: sectiacopiibjbraila@gmail.com.Creațiile literare vor fi tehnoredactate în format A4, fişier Word, font Times New Roman, corp 12,cu diacritice, la un rând, margini 2 centimetri, alb–negru, obligatoriu în limba română, maxim 3pagini. Se acceptă situaţia în care creaţiile depăşesc cu maxim 5–6 rânduri cele 3 pagini.Pentru concurs este obligatoriu ca textele să fie originale și să nu fi fost publicate pe reţelele desocializare, în reviste școlare etc.Textele nu trebuie să fie însoțite de desene sau poze.Fiecare lucrare va conţine obligatoriu în colţul din dreapta sus următoarele date: nume, prenume,vârstă, clasă, localitate, şcoală şi numele coordonatorului.Teme de concursPoezie: „Mama” sau „Dor de copilărie”, la alegere;Proză: „Povestiri din Univers” (povestiri science–fiction), „Prietenul meu din Natură” sau„Cuvântul care râde” (povestiri umoristice, întâmplări hazlii), la alegere.Scenarii de teatru scurt: temă liberă.Criterii de evaluare: corectitudinea exprimării (ortografie, punctuație), impactul mesajuluitransmis, gradul de complexitate al lucrării, creativitatea (limbaj figurat, imagini artistice),originalitatea temei, respectarea normelor de tehnoredactare. Textele vor fi depunctate dupănumărul de greșeli. O altă problemă o constituie textele fără diacritice, or limba română arediacritice și din această pricină textele vor fi, evident, depunctate.În vederea iniţierii unui atelier de lucru vă recomandăm să schiţaţi creaţiile într–o ciornă şi să letrimiteţi pe adresa lica_barbu55@yahoo.ro , urmând să primiţi sugestii, idei pentru realizareaunor lucrări de calitate, pentru unele îndrumări şi sugestii constructive privind conţinutul lucrărilor,corectarea greşelilor gramaticale şi de expresie. E un pas către succes.Pe pagina „Secţia de Împrumut pentru copii. Ludotecă” de pe Facebook vom posta periodicsituaţia concursului, sugestii şi recomandări despre ,,Arta de a scrie” cât şi idei de conţinutpentru temele propuse pe care le dorim să vă fie de mult ajutor.Lucrările, împreună cu acordul părinților, vor fi trimise în format electronic/scanat peadresa de email sectiacopiibjbraila@gmail.com, cu menţiunea pentru concursul „Şi eu ştiusă scriu!”.Data limită de depunere a lucrărilor: 1 martie 2023.
Premiile vor fi oferite separat pentru fiecare secțiune. Lucrările aferente celor două premiiîntâi vor fi publicate în revistele tipărite „Leviathan” și „Ex Libris”.Juriul va fi format din oameni de cultură, scriitori, jurnalişti, iar pentru a respecta echitatea,în juriu va participa şi un copil de vârsta concurenţilor.Coordonatori: Doinița Mihaela Stanciu, bibliotecar, Lică Barbu, prozator.

ACORD de utilizare a lucrăriiîn concursul Și eu știu să scriu! ediția a III–a, 2023

Activitățile bibliotecii în săptămâna 13-18 februarie
2023-02-13 08:00 - 17:00

Molière și comedia de moravuri
2023-02-17 08:00 - 17:00
Molière și comedia de moravuri – expoziție documentară cu ocazia împlinirii a 350 de ani de la moartea dramaturgului francez Molière (Jean-Baptiste Poquelin) (15 ian. 1622 – 17 feb.1673)
Biblioteca Județeană „Panait Istrati” Brăila marchează acest eveniment prin organizarea expoziției „Molière și comedia de moravuri”, ce conține documente aflate în colecțiile sale și care sunt disponibile pentru împrumut. Jean-Baptiste Poquelin, cunoscut mai bine ca Molière, dramaturg, director, actor, unul dintre maeștrii satirei comice, un nume cu rezonanţă universală, dramaturgul francez cel mai cunoscut în străinătate și organizator al asociației teatrale „L’Illustre Théâtre” devenită din 1665 trupa lui Ludovic al XIV-lea, a desfășurat o vastă activitate teatrală. În opera sa dramatică în versuri și proză, a abordat modalități diferite ale comediei, sub forme amestecate, epuizând întreaga gamă a mijloacelor comicului.
Expoziție realizată de Florentina Petcu, bibliotecar.

Atelierele săptămânii 20-25 februarie 2023
2023-02-20 08:00 - 17:00

Atelierele săptămânii 27 februarie - 4 martie
2023-02-27 08:00 - 17:00

Ateliere 6-11 martie 2023
2023-03-06 08:00 - 17:00

Festivalul Filmului Francez la Brăila
2023-03-17 17:00 - 2023-03-19 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
30 de ani de Francofonie în România, 27 de ani de Festival al Filmului Francez și proiecții în 13 mari orașe din țară
Sărbătoarea filmului francez, în 13 oraşe din România
La Brăila Festivalul este găzduit de Biblioteca Județeană „Panait Istrati” în perioada 17-19 martie 2023. Programul cuprinde următoarele proiecții:
🎞Vineri, 17 martie
ora 18.00 „L’INNOCENT” Louis Garrel (1h40),
🎞Sâmbătă, 18 martie
ora 11.00 „LE CHENE„ Michel Seydoux, Laurent Charbonnier (1h20)
ora 17.00 „LA PETITE BANDE” Pierre Salvadori (1h48),
ora 19.00 „LES ENFANTS DES AUTRES” Rebecca Zlotowski (1h43),
🎞Duminică, 19 martie
ora 18.00 „LE NOUVEAU JOUET” James Huth (1h52).
Festivalul este organizat de Institutul Francez din România, la Brăila evenimentul fiind co-organizat de Cinefeel.
Ne vedem la film! Intrarea liberă!
Festivalul este organizat de Institutul Francez din România, la Brăila evenimentul fiind co-organizat de Cinefeel.
Prin alegerea temei acestei ediții, „Cinéma, mon amour / Cinema-ul, dragostea mea”, festivalul își afirmă o dată în plus sprijinul pentru cinematografele din România, care se află de mulți ani într-o situație dificilă. De asemenea, se dorește promovarea tinerei generații prin intermediul Competițiilor tinere talente – lungmetraj și scurtmetraj.
Avem și o veste bună pentru pasionații de cultură și limbă franceză: festivalul va găzdui în parteneriat cu canalul de televiziune francez TV5 Monde lansarea în România a platformei de streaming complet gratuită TV5MONDEplus: https://www.tv5mondeplus.com/fr
Așadar, ne vedem la film, intrarea este liberă!

Activitățile din săptămâna 20-25 martie
2023-03-20 08:00 - 17:00

CONCURSUL JUDEȚEAN DE PROZĂ SCURTĂ “FĂNUŞ NEAGU” 2023
2023-03-21 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
REGULAMENT DE PARTICIPARE

Concursul se organizează pe secțiunea proză scurtă, având ca tematică anuală: copilăria, prietenia, câmpia, Brăila, Dunărea în opera lui Fănuș;
Concursul nu implică taxă de participare;
Pot participa la concurs tineri cu vârsta cuprinsă între 11 și 19 de ani împliniți la data organizării concursului, cetățeni români;
Autorii pot participa cu maxim 2 lucrări nu mai mari de 15 pagini format A4;
Lucrările vor fi încadrate și evaluate în două categorii de vârstă:

11 – 14 ani;
15 – 19 ani.

Organizatorii solicită prezentarea de lucrări care până la data înscrierii în concurs nu au mai fost publicate, ori să fi fost cuprinse într-un contract de editare viitor;
Lucrările, însoțite de fișa de înscriere vor fi trimise doar electronic, pe adresa de e-mail concurs_fanus_neagu@bjbraila.ro, până la data de 28 aprilie 2023, inclusiv;
Textul lucrării va fi tehnoredactat folosindu-se fontul Times New Roman cu semnele diacritice specifice limbii române, înălțimea caracterului fiind de 12 și vor avea trecute în colțul din dreapta sus datele participantului: Nume și prenume, Localitatea, Județul, (pentru elevi se vor mai menționa: Clasa, Școala de proveniență, Numele profesorului coordonator), Adresa de e-Mail, Telefon;
Lucrările care nu se înscriu în genul indicat, care nu respectă normele de redactare corectă sau care au greșeli de ortografie, vor fi eliminate;
Lucrările care se dovedesc a fi plagiate vor fi eliminate din concurs;
Juriul va fi format din scriitori, critici literari, profesori;
Premiile vor fi acordate pe secțiuni, astfel:

Marele premiu ”Fănuș Neagu” al concursului;
2 Premii I, câte unul pentru fiecare categorie de vârstă;
2 Premii II, câte unul pentru fiecare categorie de vârstă;

2 Premii III, câte unul pentru fiecare categorie de vârstă;
2 Mențiuni câte una pentru fiecare categorie de vârstă.

Pot fi acordate și alte premii / distincții;
Agenții economici, școlile și liceele, instituțiile de cultură sau alte instituții din județul Brăila pot acorda premii speciale;
Premiile acordate nu pot fi contestate;
Premierea va avea loc la Biblioteca Județeană ”Panait Istrati” Brăila în data de miercuri, 24 mai 2023;
Lucrările premiate vor fi publicate, pe site-ul instituției noastre și în antologia de proză scurtă, „Fănușiana VI”, editată de Editura ”Proilavia” a Bibliotecii Județene Panait Istrati Brăila. Antologia va fi publicată în format electronic pe sit-ul dedicat concursului.
La solicitarea cadrelor didactice, ce coordonează activitatea literară a participanților, se pot elibera adeverințe privind participarea acestora la concurs.
Participarea la concurs presupune acordul cu condițiile prezentate în prezentul Regulament;
Comitetul de organizare a concursului Fănuș Neagu poate iniția acțiuni de schimbare a anvergurii.

Atelierele 27 martie - 1 aprilie
2023-03-27 08:00 - 17:00

Atelierul mobil de pictură
2023-03-29 08:00 - 2023-03-31 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Universitatea Națională de Arte București, în parteneriat cu Liceul de Arte „Hariclea Darclée” și Biblioteca Județeană „Panait Istrati”, vă invită să vizitați „Atelierul mobil de pictură”. Acesta conține 26 de povești scrise, explorate vizual prin desenare și pictare de către Silviu Arap, Sedida Bogomaz, Adriana Georgescu, Sara Muste, Ioana Popescu, Ricarda Radu, Andreea Răducu, Rareș Răileanu, Filip Stroe, Paula Suiugan, Andrei Ursu, Iara Van Kline, Mihaela Velea – Grupa Atelier 21, an II, licență, Departament Pictură, Facultatea de Arte Plastice, Universitatea Națională de Arte București .
„Atelierul” va fi instalat în data de 29 martie 2023 la Biblioteca Județeană „Panait Istrati” și va fi demontat în 31 martie 2023. Programul de vizitare:
30 martie 2023, interval orar 11.00-14.00, pentru elevii de la Liceul de Arte „Hariclea Darclée”, precum și de la alte licee și școli;
30 martie 2023, interval orar 17.00-19.00, vernisaj și finisaj pentru publicul brăilean.
Evenimentul face parte din seria de expuneri dedicate reconectării studenților de la Unarte la comunitățile de proveniență, demers integrat în abordarea pedagogică „Pentru un an, tavanul este noua noastră pardoseală” – lector univ. dr. Marian I. Dobre, profesor îndrumător, responsabil proiect.
Cu alte cuvinte, după ce va fi montat la Brăila – pentru Mihaela Velea (absolventă a Liceului de Arte „Hariclea Darclée” Brăila) – „Atelierul mobil de pictură” va fi instalat la Pitești – pentru Ioana – în perioada 10-12 mai 2023, la Reșița – pentru Ricarda …și lista continuă.

Nichita, poetul necuvintelor - expoziție documentară
2023-03-31 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
La final de martie, îl comemorăm pe marele poet român, Nichita Stănescu, printr-o expoziție documentară, intitulată ”Nichita, poetul necuvintelor”, organizată la parterul Secției Împrumut pentru Adulți.

Nichita Stănescu, poet, scriitor și eseist român, s-a născut la data de 31 martie 1933 la Ploiești, într-o familie de mici meșteșugari și comercianți. A urmat primele două clase primare în orașul natal, iar următoarele, din cauza războiului, le-a făcut la Bușteni. Clasele gimnaziale și liceul le-a urmat la Ploiești, la Liceul ”Sf. Petru și Pavel” (actualmente ”I.L. Caragiale”). Încă din această perioadă i se formează și consolidează faima de excelent versificator, ce îl va urmări și în timpul studiilor universitare, pe care le urmează la Facultatea de Filologie din București, la Secția de Limba și Literatura Română. Este coleg de an, între alții, cu Matei Călinescu, Eugen Simion și Florența Albu.
Debutează în martie 1957 cu versuri în revistele „Tribuna” și ”Gazeta literară”, continuă să publice la cele două reviste, precum și în ”Steaua”, iar o parte dintre aceste poezii au fost incluse în volumul de debut ”Sensul iubirii” (1960).
După absolvirea facultății este un timp corector și apoi, până în 1968, redactor la secția de poezie a „Gazetei literare”. În 1969 este numit redactor șef adjunct al revistei „Luceafărul, iar din 1970 până în 1973 este redactor șef adjunct la „România literară”.
Duce, chiar și după absolvirea facultății o viață de boem, „umplută cu sărăcie, vise literare, sete de cultură și dragoste de prieteni”, fiind „un campion al nopților albe închinate poeziei și filozofării”.
A publicat numeroase volume de versuri, printre care se numără: „O viziune a sentimentelor” (1964), „Dreptul la timp” (1965), „11 elegii” (1966), „Roșu vertical” (1967), „Necuvintele” (1969), „În dulcele stil clasic” (1970), „Cartea de recitire” (1972), „Clar de inimă” (1973), „Starea poeziei” ( 1975), „Epica Magna” (1978), „Operele imperfecte” (1979), „Carte de citire, carte de iubire” (1980), „Noduri și semne” (1982), „Strigarea numelui” (1983), „Antimetafizic” (post-mortem).
Opera lui este tradusă în mai multe limbi străine, poetul fiind recunoscut ca o voce distinctă a liricii universale contemporane. În 1975 i s-a atribuit Premiul internațional „Gottfried von Herder”, iar în 1979 personalități culturale din Suedia și fosta Iugoslavie i-au propus candidatura pentru Premiul Nobel, care va fi insă a fost atribuit poetului grec Elitis. În 1982 i s-a acordat Marele Premiu „Cununa de aur” al Festivalului Internațional „Serile de poezie de la Struga”.
Poetul a încetat din viață pe 13 decembrie 1983 și a fost înhumat la cimitirul Bellu, în fața mormântului lui Mihai Eminescu. În anul 1990, post-mortem, a fost ales ales membru al Academiei Române.
Silvia Iacob, bibliotecar

Zilele aniversare Fănuș Neagu
2023-04-04 13:00 - 17:00 | Școala Gimnazială „Fănuș Neagu”
Zilele aniversare Fănuș Neagu – un eveniment organizat de Biblioteca Județeană „Panait Istrati” Brăila în parteneriat cu Școala Gimnazială „Fănuș Neagu”
La 91 de ani de la naştere, prozatorul, dramaturgul și scenaristul Fănuș Neagu va fi omagiat printr-o serie de întâlniri cu scriitorii și prietenii fănușieni, precum și o vizită la Casa Memorială a acestuia din comuna Gradiștea.

Școala ”Fănuș Neagu” va găzdui marți, 4 aprilie, începând cu ora 13.00, întâlnirea cu scriitorul Marian Coman, iar miercuri, 5 aprilie de la ora 16.00 scriitorii Viorel Coman, Valentin Popa, Vasile Datcu și Nicolae Grigore Mărășanu vor prezenta cartea ”Izma sălbatică: Carte cu și despre Fănuș Neagu”.

Sănătatea este bunul cel mai de preț al omului
2023-04-07 08:00 - 17:00
Ziua Mondială a Sănătății se sărbătorește anual pe data de 7 aprilie, promovând beneficiile unei bune stări de sănătate și a bunăstării fizice și psihice în întreaga lume. În anul 1948 s-a desfășurat primul consiliu care avea în vedere sănătatea.

Biblioteca marchează acest eveniment prin organizarea unei expoziții documentare cu titlul „Sănătatea este bunul cel mai de preț al omului”. Expoziția este organizată de Doina Lalu și poate fi vizitată la parterul Secției Împrumut pentru Adulți în perioada 7 – 20 aprilie 2023.

HACKATHON BRĂILA TECH SPRINT
2023-04-08 08:00 - 2023-04-09 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În perioada 8-9 aprilie 2023 se va desfășura „Brăila Tech Sprint”, primul Hackathon local, organizat de Biblioteca Județeană „Panait Istrati” Brăila, Consiliul Județean Brăila, Primăria Brăila și Inspectoratul Școlar Județean Brăila. Sponsorii principali sunt S.C. IME România S.R.L. și S.C. Pancronex S.A.
Hackathonul este o competiție ce se desfășoară între concurenți/ echipe care prezintă și dezvoltă proiecte inovative, ce au la bază aplicații și tehnologii de programare, și își propun să găsească soluții sustenabile tehnic pentru diversele probleme ale comunității.
Pe durata a 24 de ore, echipele participante încearcă să aducă proiectele într-un stadiu cât mai avansat de dezvoltare. La finalul competiției cele mai bune proiecte prezentate sunt evaluate de către un juriu format din profesori de specialitate, programatori și antreprenori și premiate de către organizatori după cum urmează: Premiul I – 3000 de lei; Premiul al II-lea – 1800 de lei; Premiul al III-lea – 900 de lei și Mențiune – 300 de lei.
Concurenții/ echipele interesate se pot înscrie online prin intermediul formularului aflat la adresa: https://hackathon.bjbraila.ro/.
Este obligatorie parcurgerea cu atenție a regulamentului competiției precum și a metodologiei de înscriere și participare.
Etapa de înscriere online se finalizează duminică, 2 aprilie 2023. Înscrierea se consideră finalizată doar în momentul primirii unui email de confirmare.
Competiția începe sâmbătă, 8 aprilie 2023, ora 09:00, la Biblioteca Județeană „Panait Istrati” Brăila, Sala de lectură, etajul I, Piața Poligon nr. 4, Brăila. Accesul în sală nu mai este permis după ora menționată.
Vă așteptăm cu mare interes!

EGG DROP CHALLENGE
2023-04-13 12:00 - 15:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Ești pasionat de crafting și mecanică? Ai o gândire inovativă? Helix robotics si Biblioteca Județeană „Panait Istrati” te invită la EGG DROP CHALLENGE.
În cadrul Spațiului Multicultural Dunărea, pe data de 13 aprilie, la ora 12.00, vă vom pune la dispoziție o serie de materiale cu scopul de a vă folosi imaginația și gândirea critică pentru a crea o invenție care protejează un ou de la o cădere de peste 2 metri.
Pentru premii & surprize: la finalizarea challenge-ului, vom acorda premiile celor ce au îndeplinit cerințele competiției, dar vom avea și o surpriză pe parcursul concursului. La sfârșit vom avea o demonstrați a EggBot-ului echipei Helix!🌟
Nu uitați, locurile sunt limitate iar vârsta minimă de participare este de 12 ani. Înscrierile se fac prin formularul atașat mai jos:
https://docs.google.com/…/1FAIpQLSdOa9l3z5X…/viewform…

Nu există prieten mai loial decât cărțile
2023-04-21 08:00 - 17:00
În perioada 21 aprilie – 8 mai 2023, Biblioteca Județeană „Panait Istrati” Brăila organizează o expoziție documentară intitulată Nu există prieten mai loial decât cărțile care conține documente aflate în colecțiile sale și care sunt disponibile pentru împrumut. Ziua Internațională a Cărții și a Drepturilor de Autor se sărbătorește anual pe 23 aprilie, la inițiativa UNESCO cu scopul de a promova cititul, publicarea de cărţi, dar şi drepturile de autor. Prima astfel de manifestare s-a desfășurat în anul 1995 și de atunci în aproape toate țările lumii au loc acțiuni de omagiere a cărții, a autorilor, a editorilor, a librarilor, a bibliotecarilor și a cititorilor. În toată lumea, sunt organizate expoziții de carte, lecturi publice și tot felul de manifestări menite să încurajeze și să popularizeze lectura.
În țara noastră data de 23 aprilie este prilej de triplă bucurie pentru noi: pe lângă sărbătoarea Sfântului Gheorghe, serbăm Ziua Internațională a Cărții și începând cu anul 2005 aniversăm în fiecare an nobila profesie de bibliotecar printr-o zi special dedicată – Ziua Bibliotecarului din România.
Expoziția este realizată de Florentina Petcu și poate fi vizionată la parterul secției Împrumut Cărți pentru Adulți.

Benedictiana - lansare de carte
2023-04-21 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Bogdan Boeru, membru al Filialei Dobrogea a Uniunii Scriitorilor din România, poet, eseist și prozator, își lansează la Brăila cel mai nou roman, „Benedictiana”. Evenimentul are loc la Biblioteca Județeană ”Panait Istrati” vineri, 21 aprilie 2023, începând cu ora 17.00 la sala ”Fănuș Neagu”.
Solist vocal și instrumentist, precum și un foarte bun organizator de evenimente culturale, expoziții de sculptură și fotografie, realizator de filme documentare, Bogdan BOERU aduce de această dată în fața publicului o carte care te prinde și te poartă cu ea pe firul aventurii. „Benedictiana este o cetate imaginară, așezată undeva pe teritoriul Siriei actuale, într-un sfârșit de secol XII bulversat de căderea Ierusalimului și populat cu personaje puternice, care trăiesc aventuri spectaculoase, fantastice.” (Editura Rao)
Prezintă: Mihai Vintilă, redactor șef la Revista „Litera 13” și Mircea Cărbunaru, scriitor și coordonatorul Cenaclului „ArtZONE SF” Brăila.
